1939: La 6-a tago de la Soveta invado en Pollandon (pli da eventoj): en Bresto okazis komuna germana-rusa militista parado okaze de transdono de la urbo de la germanaj taĉmentoj al la soveta armeo; Ruĝa Armeo konkeris post du tagoj Grodnon, kie pafekzekutis ĉ. 300 soldatojn, policanojn kaj civilulojn kune kun brigada generalo Józef Olszyna-Wilczyński (septembre mortfalis 5 polaj generaloj); dum bataloj en la arbaro de Augustów apud Kodziowce retiriĝanta rezervistara regimento de kavalerianoj detruis 22 sovetajn tankojn - la plej granda venka batalo kontraŭ enirantaj taĉmentoj de Ruĝa Armeo; Lvovo kapitulacis - sovetoj, malgraŭ interkonsentitaj kondiĉoj de kapitulaco, arestis polajn oficirojn kaj poste murdis ilin en Katin, prezidento de la urbo estis arestita kaj malliberigata ĝis 1941; komandantoj de soveta armeo informis, ke ĝis tiu ĉi tago oni enprizonigis 120 mil polajn soldatojn; en Złoczów soveta NKVD pafekzekutis nokte de la 21-a/22-a 10 polajn policanojn kaj urboficistojn; en Vilno aperis en belorusa lingvo "Vilenskaja Pravda"